b'\n_START_ARTICLE_\nKlaip\xc4\x97dos universiteto Socialini\xc5\xb3 ir humanitarini\xc5\xb3 moksl\xc5\xb3 fakultetas\n_START_SECTION_\nIstorija\n_START_PARAGRAPH_\nKlaip\xc4\x97dos universiteto Socialini\xc5\xb3 moksl\xc5\xb3 fakultetas (SMF) \xc4\xafkurtas 1994 m. Pirmasis fakulteto dekanas prof. habil. dr. Antanas Seilius vadovavo SMF nuo 1994 iki 1998 m. Antrasis dekanas prof. dr. Antanas Bu\xc4\x8dinskas fakultetui vadovauja nuo 1998 iki \xc5\xa1iol. \xc4\xaek\xc5\xabrimo metu SFM sudar\xc4\x97 6 katedros: Ekonomikos, Filosofijos, Geografijos, Istorijos, Politologijos ir Vadybos katedros. V\xc4\x97liau \xc4\xafsteigtos Komunikacijos, Sociologijos ir Teis\xc4\x97s katedros. 2003 m. universiteto reformos metu Filosofijos ir Istorijos katedros perkeltos \xc4\xaf Humanitarini\xc5\xb3 moksl\xc5\xb3 fakultet\xc4\x85. Vietoje j\xc5\xb3 \xc4\xaf SMF atkelta Bibliotekininkyst\xc4\x97 katedra. 2004 m. Teis\xc4\x97s katedra transformuota \xc4\xaf Vie\xc5\xa1ojo administravimo ir teis\xc4\x97s katedr\xc4\x85. 2009 m. restrukt\xc5\xabruota Komunikacijos katedr\xc4\x85, kuri apjung\xc4\x97 Bibliotekininkyst\xc4\x97s ir Komunikacijos katedras. \xc5\xa0iuo metu Socialini\xc5\xb3 moksl\xc5\xb3 fakultete studijuoja 1064 studentai (2014 m. rugpj\xc5\xab\xc4\x8dio 21 d. duomenimis). 2016 m. gegu\xc5\xbe\xc4\x97s 13 d. universiteto taryba nutar\xc4\x97 sujungti Vie\xc5\xa1ojo administravimo ir teis\xc4\x97s ir Socialin\xc4\x97s geografijos katedras bet Politikos moksl\xc5\xb3 ir Komunikacijos katedras.\n_START_SECTION_\nTarptautiniai ry\xc5\xa1iai\n_START_PARAGRAPH_\nSocialini\xc5\xb3 moksl\xc5\xb3 fakultete puosel\xc4\x97jamos tarptauti\xc5\xa1kumo id\xc4\x97jos: d\xc4\x97stytojai ir studentai pagal Erasmus main\xc5\xb3 program\xc4\x85 vyksta skaityti paskait\xc5\xb3 ir studijuoti \xc4\xaf Vokietijos, \xc5\xa0vedijos, Ispanijos, Italijos, Norvegijos, Rumunijos, Lenkijos, Latvijos, \xc4\x8cekijos, Slovakijos ir kit\xc5\xb3 \xc5\xa1ali\xc5\xb3 universitetus. Kiekvienais metais \xc4\xaf u\xc5\xbesien\xc4\xaf studijuoti i\xc5\xa1vyksta apie 15\xe2\x80\x9318 student\xc5\xb3.\n_START_SECTION_\nMokslin\xc4\x97 veikla\n_START_PARAGRAPH_\nSHMF leid\xc5\xbeia du akademinius \xc5\xbeurnalus: \xe2\x80\x9eSociologija: mintis ir veiksmas\xe2\x80\x9c (leid\xc5\xbeiamas kartu su Vilniaus universiteto Filosofijos fakultetu) ir \xe2\x80\x9eRegional Formation and Development Studies\xe2\x80\x9c. Abu leidiniai \xc4\xaftraukti \xc4\xaf tarptautines referuojamas duomen\xc5\xb3 bazes. SMF \xc4\xafrengtas naujas mokomasis portalas \xe2\x80\x9eSociumas\xe2\x80\x9c \xc5\xbeurnalistikos studij\xc5\xb3 programos studentams.'